جانسیلا مەجید

جانسیلا مەجید چالاکوانی مافەکانی ژنانی سریلانکییە لە ناوچەی پوتەلام. جانسیلا کاری بەڕێوەبردنی ڕێکخراوێکی ناحکومی بەناوی سندووقی ھاریکاری پوتەلام، کە ئامانجی پاراستنی مافەکانی کەمایەتییەکان و مافەکانی ژنانە. لەکاتی کارکردنی بۆ ڕێکخراوەکەی، ئەوا جانسیلا وەک ئاوارەیەکی ناوخۆی وڵاتەکەی بۆ ٢٠ ساڵ ژیانی بەسەردەبرد، لەگەڵ ئەوەش لەکارەکانی بۆ پارێزەریکردن لە مافەکانی موسڵمانان و تامیلییە ئاوارەکان نەوەستاوە.A Sri Lankan Woman Of Courage، ماڵپەڕی دەنگی ئەمریکا، ڕۆژی March 19, 2010 بڵاوکراوەتەوە. 

جانسیلا وەک قسەکەر لە کۆنفرانسی UNDPی ٢٠١٠ بۆ ئاسیای پاسفیک بەشداربوو، کۆنفرانسەکە لەسەر گەشەپێدانی مرۆیی و جێندەری لە ئاسیای پاسفیک بوو، جانسیلا لە کۆنفڕانسەکە ئاماژەی بەوەکرد، کە سریلانکا دەبێت ڕوانینی لەبەرامبەر ژنان بگۆڕێت ئەمەش بەبەشداریپێکردنیان لە بواری سیاسیی و کارکردندا. 

لە ساڵی ٢٠١٠، لەلایەن حکوومەتی ئەمریکا خەڵاتی ئازایەتی ژنانی نێودەوڵەتی پێدرا، بەدەستی ھەریەکە لە میشێل ئۆباما و ھیلاری کلینتۆن.The First Lady and Secretary Clinton Present the International Women of Courage Awards، ماڵپەڕی ئەرشیڤی obamawhitehouse، ڕۆژی MARCH 10, 2010 بڵاوکراوەتەوە.

 سەرچاوەکان 

پۆل:زیندووان
پۆل:ژنانی سریلانکا
پۆل:چالاکوانە ژنەکانی سریلانکا
پۆل:ئەو ژنانەی خەڵاتی نێونەتەوەییی ژنانی بوێریان وەرگرتووە